Riebeeckrand - Riebeeckrand rugby ligawenners
Riebeeckrand rugby ligawenners
Ons rugbyspanne vaar uitstekend! Ons 1ste-rugbyspan glimlag vanjaar van oor tot oor, en spog met trots met hul groot prestasie as ligawenners!
Riebeeckrand het Saterdag, 14 Junie, teen Leeuwenhof Akademie in die finaal gespeel en die spanningvolle wedstryd met 'n telling van 34-29 gewen. Die 1stes en die o/16's, wat 3de in hul liga geëindig het, speel op 28 Julie in die Virseker Beker kompetisie. Riebeeckrand se groot rugbyborg, Mapogo Security, het die seuns op 22 Junie met 'n ontbyt bederf om hul oorwinning te vier.
Die 1ste-span het gedurende hul seisoen 20 wedstryde gespeel waarvan hulle 13 wedstryde gewen het. Hul top oorwinningswedstryde was teen Jan Viljoen waar Riebeeckrand vir die tweede agtereenvolgende jaar as die wenners uitgetree het, teen Linden waar Riebeeckrand hul 27-26 klop, teen Dinamika met 'n telling van 25-17 en die liga se finaal teen Leeuwenhof waar Riebeeckrand as die ligawenner gekroon is.
Bo en behalwe vir die span se uitsonderlike prestasies, is die 1ste-span se kaptein, Christoff Kleyn, in die Goue Leeus Akademie XV opgeneem. Ons wens die seuns en hul afrigter, mnr. Stephan Earle, geluk met hul pragtige prestasie. Ons is ook baie trots op Christoff en wens hom alle sterkte toe met sy rugbyloopbaan.